**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 002666471 2024 08233 001 000 060 107 04 020**

**Датум: 20. 09. 2024. године**

**ЛАПОВО**

На основу члана 99. став 1. Закона о планирању и изградњи („Сл. гласник РС”, бр. 72/2009, 81/2009 - испр. 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021, 62/23), члана 26. Одлуке о грађевинском земљишту ("Сл.гласник општине Лапово" бр.19/21), и члана 37. став 1. тачка 20. Статута општине Лапово ("Сл.гласник општине Лапово" бр. 2/19), по спроведеном поступку јавног надметања, Скупштина општине Лапово, на седници одржаној дана 20. септембра 2024. године, доноси

**Р Е Ш Е Њ Е**

**О ОТУЂЕЊУ ГРАЂЕВИНСКОГ ЗЕМЉИШТА**

**НАЈПОВОЉНИЈЕМ ПОНУЂАЧУ**

**I**

**ОТУЂУЈЕ СЕ** грађевинско земљиште и то :

* катастарска парцела бр. 8290/10, у површини од 0.08,36 хектара уписанеа у Лист непокретности број 8869 КО Лапово, врста земљишта: градско грађевинско земљиште, култура: остало вештачки створено неплодно земљиште, у јавној својини општине Лапово

најповољнијем понуђачу након спроведеног поступка јавног надметања, „Limitless investments doo“ из Крагујевца, улица Каницова 9 , МБ: 2164971, ПИБ:112142194, коју заступа директор Милош Добривојевић, ЈМБГ: \_\_\_\_\_\_\_\_\_\_\_\_\_\_\_.

**II**

**ОБАВЕЗУЈЕ СЕ** стицалац „Limitless investments doo“ из Крагујевца, улица Каницова 9, МБ: 2164971, ПИБ:112142194, да плати у целости накнаду за отуђење грађевинског земљишта из става 1. овог решења у износу од 30.260,01 евра у динарској противвредности по средњем курсу НБС на дан уплате, у корист Општине Лапово, на уплатни рачун брoj 840-811151843-89, модел 97, позив на број 26121,у року од 15 дана од дана достављања решења, умањен за уплаћен депозит у износу од 856.022,51 динара. Средства уплаћена на име накнаде за отуђење грађевинског земљишта представљају приход општине Лапово.

**III**

Депозит стицаоца уплаћен дана 12. августа 2024. године, у корист буџета Општине Лапово у поступку јавног надметања, у износу од 856.022,51 динара, представља део накнаде за отуђење из претходног става и доношењем овог решења преноси се на одговарајући рачун Општине.

**IV**

**ОБАВЕЗУЈЕ СЕ** стицалац да у року од 30 дана од дана доношења решења, са Општином Лапово закључи Уговор којим ће уредити међусобна права и обавезе.

**V**

**ОБАВЕЗУЈЕ СЕ** стицалац да у року од 5 година од дана закључења уговора о купопродаји земљишта изгради и прибави употребну дозволу за стамбено пословни објекат минималне површине 1500 м2 у року од 5 година, а све у складу са планским актима.

.

**VI**

**ОВЛАШЋУЈЕ СЕ** Председник општине Лапово да у име и за рачун Општине Лапово закључи Уговор са најповољнијим понуђачем, по претходно прибављеном мишљењу општинског правобранилаштва.

**VII**

Општина Лапово дозвољава стицаоцу да своје право на прибављеним непокретностима упише у одговарајућим Јавним књигама по исплати купопродајне цене.

**VIII**

У случају да стицалац не плати накнаду за отуђење непокретности или са општином Лапово не закључи уговор, у роковима одређеним ставом II и IV овог решења, ово решење биће стављено ван снаге.

**IX**

Решење постаје правоснажно даном доношења**.**

**X**

Решење објавити у „Службеном гласнику општине Лапово“.

**О б р а з л о ж е њ е**

Дана 18. априла 2024. године, председник општине Лапово поднео је Предлог- иницијативу број 001440155 2024 08233 002 000 000 001 , за отуђење грађевинског земљишта из става 1. овог решења. У Иницијативи као овлашћени предлагач предлаже покретање поступка отуђења непокретности, а као разлоге наводи да развој општине Лапово, долазак нових инвеститора и отварање радних места диктира повећану потребу пре свега за стамбеним простором, те би ова локација била занимљива потенцијалним инвеститорима за изградњу стамбено -пословног објекта и да би изградња на овој парцели донела вишеструку корист, општини Лапово буџетске приходе а грађанима, предузетницима, компанијама отворило нове могућности у нашој општини.

Након пријема иницијативе о покретању поступка отуђења непокретности Одељење за урбанизам, имовинско правне и стамбено комуналне послове 19. априла 2024. године, издало је информацију о локацији број 001461700 2024 08233 004 006 353 033.

Почетна цена катастарске парцеле, одређена је на основу процене од 19. априла 2024. године, Агенције за пословне активности „ДОМ-4М“ чији је заступник овлашћени проценитељ Добривоје Ковановић, судски вештак за област грађевинарства.

Поступак отуђења покренут је Одлуком о покретању поступка отуђења неизграђеног грађевинског земљишта у јавној својини општине Лапово , број 001534203 2024 08233 001 000 020 152 од 26. априла 2024. године.

Сходно члану 21. Одлуке о грађевинском земљишту („Службени гласник општине Лапово“, бр. 19/21) и члана 6. Одлуке о покретању поступка отуђења неизграђеног грађевинског земљишта у јавној својини општине Лапово („Службени гласник општине Лапово“, број 6/24), Одељење за урбанизам, имовинско правне и стамбено комуналне послове, расписало Јавни оглас о спровођењу поступка јавног надметања ради отуђења неизграђеног грађевинског земљишта из јавне својине општине Лапово бр. 001443857 2024 08233 004 006 416 191од 09. јула 2024. године, који је објављен дана 11. јула 2024. године, на званичној интернет страници Општине Лапово <https://lapovo.ls.gov.rs/>, у „Службеном гласнику општине Лапово“, и дневном листу „Вечерње Новости“.

По објављеном огласу, Комисија за спровођење поступка за отуђење непокретности јавним надметањем, спровела је јавно надметање дана 16. августа 2024. године. Констатовано је да је до 12.августа 2024. године до 15.00 часова пристигла једна пријава. Комисија је спровела поступак јавног надметања те је утврдила да је најповољнији понуђач „Limitless investments doo“ из Крагујевца, улица Каницова 9 , МБ: 2164971, ПИБ:11214294, а који је ради прибављања предметне катастарске парцеле прихватио да плати почетни износ од 29.260,01 евра у динарској противвредности по средњем курсу НБС на дан уплате, у корист Општине Лапово, и први лицитациони корак који износи 1.000,00 евра, што је записнички констатовано дана 16. августа 2024. године. Депозит стицаоца уплаћен дана 12.08.2024. године, у корист буџета Општине Лапово у поступку јавног надметања, у износу од 856.022,51 динара, представља део накнаде за отуђење из претходног става и доношењем овог решења преноси се на одговарајући рачун Општине.

Како других предлога и примедби није било, комисија је предложила да се предметна непокретност отуђи „Limitless investments doo“ из Крагујевца, улица Каницова 9 , МБ: 2164971, ПИБ:112142194, по цени од 30.260,01 евра у динарској противвредности по средњем курсу Народне банке Србије на дан уплате. Разматрајући све списе предмета, а при неспорно утврђеном чињеничном стању да је предметна парцела у јавној својини општине Лапово, да је по претходној иницијативи председника општине надлежни орган покренуо поступак отуђења грађевинског земљишта из јавне својине јавним надметањем, да је објављен оглас од стране Скупштине општине и спроведено јавно надметање и одабир најповољнијег понуђача од стране овлашћене комисије, да је најповољнији понуђач „Limitless investments doo“ из Крагујевца, улица Каницова 9 , МБ: 2164971, ПИБ:112142194, на јавном надметању понудио да за предмет надметања плати износ 30.260,01 евра, у динарској противвредности по средњем курсу Народне банке Србије на дан уплате, а како су испуњени услови прописани чланом 19. Одлуке о грађевинском земљишту, отуђење неизграђеног грађевинског земљишта спроводи се јавним оглашавањем, у поступку јавног надметања или прикупљања понуда јавним огласом.

Одредбама члана 99. став 1. Закона о планирању и изградњи („Сл. гласник РС”, бр. 72/2009, 81/2009 - испр. 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021, 62/23), прописано је да се отуђење неизграђеног грађевинског земљишта у јавној својини спроводи јавним надметањем или прикупљањем понуда јавним огласом, по тржишним условима, у складу са овим законом.

Чланом 26. став 1. Одлуке о грађевинском земљишту („Сл. гласник општине Лапово“, бр. 19/21) Скупштина општине на предлог Комисије доноси решење о отуђењу грађевинског земљишта најповољнијем понуђачу.

Чланом 20. став 1. исте Одлуке одређено је да поступак јавног надметања/прикупљања писаних понуда спроводи Комисија за грађевинско земљиште (у даљем тексту: Комисија) која је обавезана да по спроведеном поступку састави записник са предлогом да се у корист најповољнијег понуђача донесе решење о отуђењу грађевинског земљишта који се заједно са предлогом решења о отуђењу доставља органу надлежном за доношење решења о располагању грађевинским земљиштем.

Из свега напред изнетог, а у складу са одредбама члана 99. став 1. Закона о планирању и изградњи („Сл. гласник РС”, бр. 72/2009, 81/2009 - испр. 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021, 62/23), члана 26. став 1, члан 20. став 1. и 6. Одлуке о грађевинском земљишту („Сл. гласник општине Лапово“, бр. 19/21), и члана 37. став 1. тачка 20. Статута општине Лапово („Службени гласник општине Лапово“, бр. 2/19), Скупштина општине Лапово донела је решење као у диспозитиву.

**Упутство о правном средству**: Против овог решења не може се изјавити жалба, али се може покренути управни спор тужбом код Управног суда у Београду, у року од 30 дана од дана пријема решења. Тужба се предаје Суду непосредно или поштом.

Доставити:

-„Limitless investments doo“ из Крагујевца **ПРЕДСЕДНИЦА СКУПШТИНЕ**

- Одељењу за урбанизам, имовинско-правне **Мирела Раденковић**

и стамбено-комуналне послове

- Архиви